Shimoliy Koreya rahbari Kim Chen In o‘z pochchasini qatl etdi

Koreya xalq demokratik respublikasi rahbari Kim Chen In pochchasi Chan Son Txekni qatl qildi.

 Foto © gazeta.ru
Chan Son Txek avval mamlakat Davlat Mudofaa qo‘mitasi raisi o‘rinbosari lavozimini egallagan. Bu haqda Interfax agentligi xabar beradi.
Ma’lumotlarga ko‘ra, Chan Son Txek davlatiga xiyonat qilgani sababli 12-dekabr kuni qisqa harbiy sud xulosalariga asosan qatl etildi.
Chan Son Txekning qo‘lga olinganligi to‘g‘risida 9-dekabr kuni rasman e’lon qilingan. KXDRning Markaziy telegraf agentligi ma’lumotlariga ko‘ra, Son Txek sotqinlikdan tashqari korrupsiya va axloqqa zid harakatlarini amalga oshirganlikda ayblangan.
2011-yilning dekabr oyida Kim Chen In KXDR mamlakat rahbariga aylanganidan so‘ng Chan Son Txekni davlatning ikkinchi odami sifatida qabul qilishgan. U 2008-yildan Koreya Mehnat partiyasi markaziy qo‘mitasi tashkiliy bo‘limi rahbari sifatida ishlagan, keyinchalik esa, KXDRning oliy harbiy organi – Davlat mudofaa qo‘mitasi raisi o‘rinbosari lavozimini egallagan. Avvalroq ushbu qo‘mitaga Kim Chen Ir rahbarlik qilgan.
Mutaxassilarning taxminlaricha, KXDR rahbarining o‘z pochchasini qatl etishi mamlakatdagi keng miqyosli siyosiy tozalashning ibtidosi bo‘lishi mumkin.
Chan Son Txek — Kim Ir Senning kuyovi, Kim Chen Irning singlisi — Kim Gyon Xining eri, Kim Chen Inga esa pochcha hisoblanadi.